İxtiyarlıq
Bu dünyanın səfasını sürmədən 
Nə tutdun yaxamı ay ixtiyarlıq. 
Əvvəlki dövranım düşər yadıma 
Əl götür yaxamdan, qoy ixtiyarlıq.

Alıb verir dizlərimin yelini,
Əydin qamətimi, bükdün belimi.
Yaxın ikən iraq etdin yolumu 
Günlük yolum oldü ay, ixtiyarlıq.

Dayaqsız bir addım ata bilmənəm, 
Tük döşək üstündə yata bilmənəm, 
Altı aylıq cocuğa yetə bilmənəm, 
Etdin sabilərə tay ixtiyarlıq.

Sultan idim dağ başında mən əzəl 
İndi tökülənlər könlümdən xəzəl. 
Məni görüb gülər idi hər gözəl 
Onu da ömrümə say, ixtiyarlıq.

Sulandı gözlərim, zay oldu işlər,
Ağız papucladı, töküldü dişlər, 
Ürkməz oldu məndən yerdəki quşlar, 
Çəkərəm əlindən huy, ixtiyarlıq.

Səfil Şenlik böylə bir halə gəldi,
Eşq ucundan bənzi saraldı soldu, 
Evladi-əyalım tərkimi qıldı,
Axır günüm oldu zay ixtiyarlıq.
Qoşmalar